Ékszerész

Az emberekre - különösen a kalandozókra - aggatott ékszerek legtöbbször nem csak díszítés céljából lógnak rajtuk: gyakran varázserővel bírnak, mely' akár a használó életét is megmentheti - vagy az ellenségét elveheti. Az ékszerészet egy különösen kifinomult mesterség, az alapanyagai drágák, de a kész munkák bizony elég nagy áron kelnek el. Alternatívan dekoráció céljából is kiválóak.

Az alkímia három
szintje:

* Újonc:0-100 Tapasztalati pont
* Járatos:101-200 Tapasztalati pont
* Szakértő: 201-300 Tapasztalati pont

A *Szakértő* szintet elérve a játékos felveheti az Ékszerkovács címet.

Hasonlóan a fegyverekhez, a különböző ékszerek megmunkálása is különböző módokon történhet, az ékkővágó gyakorlatától és tanultsági szintjétől függően. Veronia legkiválóbb ékkővágói az emberek, főleg az Északi Királyság mesterei. Habár délen a protestantizmussal együtt terjedő puritanizmus kissé háttérbe szorította ezt a mesterséget, akadnak még magasan képzett ékszerészek akik őrzik az ékkövek megmunkálásának hagyományát.

## Megmunkálási módok

**Mód:** Egyszerű

**Tanulás:** -

**Árnövekedés a kész ékszerben:** 100 váltó

**Szint:** 1.

**Tanár:** Bármelyik mesterékszerész

**Leírás:** A pályakezdő ékszerészek jellemző módja, általában egyszerű, bonyolult motívumokat kerülő, arányaiban letisztult kinézetű ékszerek készíthetőek, amelyek nem vállalnak feleslegesen nagy kockázatot.

**Mód:** Finomított

**Tanulás:** 150 váltó

**Árnövekedés a kész ékszerben:** 150 váltó

**Szint:** 2.

**Tanár:** Bármelyik mesterékszerész

**Leírás:** A gyakorlottabb ékszerészek által használt ékkővágási mód, gyakran nagyobb így értékesebb kövekkel, kissé merészebb motívumokkal díszített, középosztálybeli vevőnek szánt ékszerek készíthetőek ilyen módon.

**Mód:** Briliáns

**Tanulás:** 300 váltó

**Árnövekedés a kész fegyverben:** 300 váltó

**Szint:** 3.

**Tanár:** Bármelyik ember mesterkovács

**Leírás:** Az ékszerészek és ékkővágók teljesítményének csúcsa a szinte csak az emberek által elért briliáns, amely hibátlan csiszolás, finom, kidolgozott formák és merész de hiba nélkül kivitelezett motívumok jellemeznek.

## Ékszerek

Egy ékszer tulajdonságait és felhasználását a foglalatban felhasznált fém fajtája illetve megmunkálása, illetve az ékkő fajtája határozza meg. A nagyobb ékkövek és a magasabb szintű fémek nyilvánvalóan nagyobb vagy huzamosabb hatást eredményeznek, ám természetesen borsosabb árral is rendelkeznek.

 **Név:** Tárológyűrű

**Alapanyagok:** Fém, Gyémánt

**Tanulás:** 100 váltó, bármely mestertől

**Szint:** 1

**Ékszerkészítési mód:** Bármely

**Leírás:** A gyémánt híresen nagy hatásfokkal képes magába fogadni a mágikus energiákat akár már rendezett formában is, így egy gyűrűbe illesztve képes egy (saját) varázslatot bizonyos időre elraktározni majd később egyetlen intésre, bármiféle pecsét vagy ige nélkül szabadon engedni. Az apró kő egy órára, a közepes fél napra, a nagy pedig akár egy napig is képes őrizni a varázslatot. A használt fém szint\*1-szeresére növeli a tárolási időt.
Tapasztalat: 10 (apró), 15 (közepes), 20 (nagy)

**Név:** Töltőgyűrű

**Alapanyagok:** Fém, Zafír

**Tanulás:** 100 váltó, bármely mestertől

**Szint:** 1

**Ékszerkészítési mód:**Bármely

**Leírás:** A zafír előnyös tulajdonsága, hogy képes a környezetből sugárzott mágikus energiákat összegyűjteni és eltárolni, így képes megújítani viselője varázserejét. Az apró zafírkő kétnaponta egyszer, a közepes naponta, a nagy pedig félnaponta képes ezt megtenni. Ha a játékos egynél többet próbál viselni, a második vagy további gyűrű lerobbantja a végtagot, amelyen viselni kívánta.

**Név:** Zománcolás

**Árnövekedés a kész ékszerben:**150 váltó

**Szint:**1

**Tanulás:** 100 váltó, bármely mestertől

**Leírás:** Egyfajta üvegport (porrá tört kristályüveg, bóraxxal és fém-oxidokkal keverve) az ékszer mélyedéseibe, esetleg vékony fémsodronyok közé helyeznek, majd megolvasztják. Az így keletkező zománc szépsége vetekszik a drágakövekével.

**Tapasztalat: 10**

**Név:** Szoliter (egyköves gyűrű)

**Alapanyagok:**fém, drágakő

**Tanulás:** 100 váltó, bármely mestertől

**Szint:** 1

**Ékszerkészítési mód:** Bármely

**Leírás:** Egyszerű fémpánt, melyhez az egyetlen kő sima tokos vagy karmos foglalattal van erősítve.

**Tapasztalat: 10**

**Név:** Karikagyűrű

**Alapanyagok:** Fém

**Tanulás:**100 váltó, bármely mestertől

**Szint:** 1

**Ékszerkészítési mód:** Bármely

**Leírás:** Egyszerű, változó szélességű fémkarika, gyakran díszített

**Tapasztalat: 10**

**Név:**Pecsétgyűrű

**Alapanyagok:** Fém

**Tanulás:** 100 váltó, bármely mestertől

**Szint:** 1

**Ékszerkészítési mód:** Bármely

**Leírás:** Karikagyűrű, lapos "fejjel", melyre a viselőjére jellemző bélyegző - monogram, családi jelkép, stb. - van vésve.

**Tapasztalat: 10**

**Név:** Anhänger von Schutz

**Alapanyagok:** Fém, Ametiszt

**Tanulás:**100 váltó, bármely mestertől

**Szint:** 1

**Ékszerkészítési mód:**Bármely

**Leírás:**Az ametiszt - megfelelően megmunkálva - képes a viselőjét megvédeni a mérgektől. Az apró ametiszt (10 Tp) ezt kétnaponta, a közepes (15 Tp) naponta, a nagy (20 Tp) pedig naponta kétszer képes ezt megtenni.

**Tapasztalat: 10**

**Név:**Irányjelző gyűrű

**Alapanyagok:** Fém, Akvamarin

**Tanulás:** 90 váltó, bármely mestertől

**Szint:** 1

**Ékszerkészítési mód:** Bármely

**Leírás:** Az akvamarin a tájékozódás köve, a gyűrű viselője automatikusan tudja, merre van Észak. Közkedvelt a hajósok körében, mivel a színe miatt a vízen járók szerencsekövének is tartják.

**Tapasztalat: 10**

**Név:** a Koncentráció Nyakéke

**Alapanyagok:** Fém, Azurit

**Tanulás:** 150 váltó, bármely mestertől

**Szint:** 1

**Ékszerkészítési mód:** Bármely

**Leírás:** Az azurit segíti a koncentrációt, ezért használatával pár percre viselője kiélesítheti az érzékeit. A kis kő (10 Tp) ezt naponta egyszer 20 percig, a közepes méretű (15 Tp) naponta kétszer 25 percig, a nagy (20 Tp) pedig naponta kétszer 30 percig képes ezt megtenni. A használt fém szint\*2-vel növelik az időtartamot.

**Név:** Vámpír tárológyűrű

**Alapanyagok:** Fém, Gránát

**Tanulás:** 300 váltó, vámpír mestertől

**Szint:** 3

**Ékszerkészítési mód:** Bármely

**Leírás:** A gránátot gyakran "vérkőnek" is nevezik, és nem véletlenül! Egyrészt képes felerősíteni a vérmágia hatását, másrészt a vámpír el is zárhatja benne mágiája egy részét, amit egy kritikus pillanatban visszatölthet. Amikor a követ tárolásra használják, a mágia erősítésére nem képes. A vérmágiát a kis kő (10 TP)naponta egyszer 10 percig, a közepes (15 TP) naponta kétszer 15 percig, a nagy (20 TP)pedig naponta kétszer 20 percig tudja felerősíteni. A használt fém határozza meg, hogy mlyen erősségű mágiát lehet tárolni az ékszerben: az 1-es szintű fém 1-3-as szintű mágia, a 2-es szintű fém 4-6-os szintű mágia, a 3-as szintű fém pedig 7-10-es szintű mágia tárolására teszi alkalmassá a követ. FIGYELEM: ezüsttel nem működik.

**Név:** Ötvözés

**Árnövekedés a kész ékszerben:** nincs, illetve az ötvözött fémek arányos ára szabja meg

**Szint:** 1

**Tanulás:** 100 váltó, bármely haladó ékszerész

**Leírás:** Az ékszerész nem csak a fém díszítésével vagy ékkövekkel, de az ötvözéssel is változtatni tud egy ékszeren: az ötvözetek színe gyakran eltérő, illetve ezzel a technikával az anyag ellenállósága is nagyban befolyásolható.

**Tapasztalat: 10**

**Név:** Díszítő vésés

**Árnövekedés a kész ékszerben:** 150 váltó

**Szint:** 2

**Tanulás:** 150 váltó, bármely mesterékszerész

**Leírás:** Az ékszerész magát a fémet díszíti, ékkő nem is feltétlenül kerül az ékszerre. Aprólékos, precíz munkát igényel, igazi mesterművek készíthetők el így az adott ékszerész tapasztalatától függően.

**Tapasztalat: 15**

**Név:** Damaszkuszi acél

**Árnövekedés a kész ékszerben:** 300 váltó

**Szint:** 3

**Tanulás:** 300 váltó, vámpír mesterékszerész

**Leírás:** Először a vámpír fegyverkovácsok használták ezt a technikát, de hamarosan az ékszerészek is átvették. A damaszkuszi acél gyakorlatilag két, különböző tulajdonságokkal bíró, egymásra rétegzett acél, melyeket különböző technikákkal dolgoznak össze (hajtogatás, csavarás), így kapva meg az egyedi mintázatot. Sokszor savval maratják meg az egyik fémet, hogy a minta jobban érvényesüljön.

**Tapasztalat: 20**

**Név:** Scrimshaw

**Árnövekedés a kész ékszerben:** 300 váltó

**Szint:** 3

**Tanulás:** 300 váltó, elf mesterékszerész

**Leírás:** Az elfek találták fel ezt az egyedi csotvéső technikát: Az ékszerész felpolírozott csontra vésővel, karctűvel, árral, apró vésett vonalakat, pontokat visz fel, majd festékanyagot rak rá. Az apró "sérülésekben" megtapad a festék, míg a sima felületekről le lehet mosni. Jellemző alapanyaga a szarvasagancs, vaddisznóagyar.

**Tapasztalat: 20**

## **​​Fegyverdiszítések**

Mód: Fegyverdíszítés

Árnövekedés a kész termékben: 150 váltó

Szint: 2.

Tanulás: 150 váltó, bármely haladó ékszerész

Leírás: Az ékszerész a fegyvert egy ékkövet illeszt a fegyverbe, átruházva arra a kő mágikus tulajdonságait.

Megjegyzés: Az ékkő foglalatát a fegyver készítésekor kell beleilleszteni, utólag nem lehetséges. Így az ilyen módon elkészített fegyverek egy kovács és egy ékszerész közös munkáját igénylik.

Név: Fegyverdíszítés: Szalamandra

Szint: 1

Leírás: Az ékszerész egy rubint tesz a markolatba, amelynek hatására az perzselő hőt áraszt magából, lángra gyújtva az éghető anyagokat és felszíni égési sérüléseket okozva az ellenfeleken. A hatás egy választott kulcsszóval be- és kikapcsolható, de használatának ideje összesen egy óra lehet.

Tanulási ár: 200 váltó

Hozzávalók: Rubin,  vörösréz a foglalathoz

Mesterség tapasztalat: 10

Név: Fegyverdíszítés: Zúzmara

Szint: 1

Leírás: Az ékszerész egy zafírt tesz a markolatba, amelynek hatására azt elviselhetetlen hideg lengi körül, roncsolva szinte bármilyen anyagot, és fagy okozta károsodásokat okozva az ellenfelekben. A hatás egy választott kulcsszóval be- és kikapcsolható, de használatának ideje összesen egy óra lehet.

Tanulási ár: 200 váltó

Hozzávalók: Zafír, ezüst a foglalathoz

Mesterség tapasztalat: 10

Név: Fegyverdíszítés: Mennykő

Szint: 3

Leírás: Az ékszerész egy topázt tesz a markolatba, amelynek hatására az minden sikeres találatnál erős elektromos töltetet enged ki magából, pár pillanatra megbénítva és húsz percig bizonytalanná téve az eltalált ellenfelek mozgását.

Tanulási ár: 500 váltó

Hozzávalók: Topáz, sárgaréz

Mesterség tapasztalat: 20

Vissza a mesterségekhez